
Պատասխանողները, ըստ օրենսդրական որոշ պահանջների, իրենց տարածքում ունեն կաթոլիկ դպրոցներ։ Նման դպրոցները նրանց վերահսկողության տակ են անցել 1980 թվականի Կրթության մասին օրենքով (այսուհետ` Օրենք)։ Վերահսկողության տակ անցնելու պահից դպրոցի կառավարումը և ծախսերի հոգումը անցնում է պատասխանողի պատասխանատվության տակ։ Նման դպրոցներից մեկն էր Սուրբ Պողոսի Կաթոլիկ Ավագ Դպրոցը։ Օրենքի 21-րդ հոդվածի համաձայն, կրթության հարցերով վերահսկող մարմինը օժտված է բացառիկ լիազորությամբ դպրոցական ծրագրերը մշակելու և դասատուների նշանակման հարցերում։ Օրենքի 21(2)(A) կետը սահմանում էր. 
«Նման դպրոցների աշխատակազմում որպես դասատու նշանակված ցանկացած անձ պետք է համապատասխանի Պետական Քարտուղարի կողմից ներկայացված պահանջներին, ինչպես նաև թույլտվություն ստանա կրոնական համոզմունքների և հատկանիշների առումով այն եղեղեցու կամ կրոնական միության կողմից, որոնց շահերից ելնելով տվյալ դպրոցը հիմնադրվել է»։  

Օրենքն ընդունելու պահին կար կաթոլիկ դասատուների խիստ պակաս և կաթոլիկ դպրոցները ստիպված էին պայքարել, որպեսզի իրենց շարքերում ոչ կաթոլիկ դասատուներ չհայտնվեին։ Եկեղեցին որոշ նման դպրոցներ համարում էր, ինչպես նկարագրվում էր Տրիբունալի կողմից, «զգայուն», որի առումով պարոն Կ-ի (պատասխանողների իրավահաջորդների ներկայացուցիչը) և Եկեղեցու միջև նման դպրոցների վերաբերյալ քննարկումներ կայացան։ Նման քննարկումները տեղի էին ունենում վերևում վկակակոչված օրենսդրական կարգավորումների լույսի ներքո և դրանց վկայակոչմամբ։ Այս քննարկումների մասին պարոն Բլումերը մի նամակ գրեց Եկեղեցուն, որում մանրամասնորեն շարադրեց քննարկումների մասին և ներկայացրեց նաև իր հետևյալ տեսակետները խնդրո առարկա հարցի վերաբերյալ.  
«Այն դասատուները, ովքեր իրենց չեն համարում կաթոլիկներ, կարող են նշանակվել տվյալ դպրոցի ներսում ցանկացած պաշտոնի, բացառությամբ միայն գլխավոր դասատուի, դպրոցի տնօրենի և տնօրենի տեղակալների, ովքեր ուսուցանում են կրոնական կրթության և վարքագծի վերաբերյալ առարկաներ, ինչպես նաև կենսաբանության առարկայի գլխավոր ուսուցչի, կրոնական կրթության ուսուցչի կամ տարրական դպրոցի ավագ ուսուցչի պաշտոնների։ Բացառությամբ վերը նշված պաշտոնների, ոչ կաթոլիկ թեկնածուների (նրանք, ում թեկնածությունը համարվում է  ավտոմատ կերպով հաստատված Եկեղեցու կողմից) և հաստատված կաթոլիկ թեկնածուների վերաբերյալ որոշումը կկայացվի նրանց անհատական հատկանիշների հիման վրա»։ 
Այս ամենի արդյունքում սկսեց աշխատել մի համակարգ, ըստ որի ամեն անգամ, երբ պատասխանողի կողմից աշխատանքի թափուր տեղի մասին հայտարարություն էր տարածվում, հայտարարության մեջ նշում էր արվում, թե արդյոք տվյալ պաշտոնի համար Եկեղեցու հաստատումը պահանջվում էր, թե ոչ։ Նման նշում արվում էր այն դեպքում, երբ տվյալ պաշտոնը նշված էր 1991թ. համաձայնագրով հաստատված ցանկի մեջ։ Ուստի, այն անձը, ով ուզում էր դիմել տվյալ պաշտոնի համար, պետք է նախ և առաջ առանձին դիմումով դիմեր Եկեղեցի և ստանար վերջինիս թույլտվությունը՝ բացառությամբ այն դեպքի, երբ նման թույլտվություն տվյալ թեկնածուն արդեն ուներ, որի դեպքում նա իր դիմումի վրա պետք է նշեր թույլտվության համարը։ Իսկ եթե տվյալ աշխատատեղը նշված չէր 1991թ. ցանկում և դիմողը կաթոլիկ չէր, նա պարզապես աշխատանքի դիմումի մեջ պետք է նշեր այն վանդակը, որը սահմանում էր, որ թեև ինքը կաթոլիկ չէ, պատրաստ է ենթարկվել դպրոցի ներքին դրվածքին։    

1990-ականներին դպրոցներում, այդ թվում նաև սուրբ Պողոսի դպրոցում, սկսվեց դասավանդվել «Անձնական և սոցիալական կրթություն» առարկա։ Այս առարկան ներառում էր այնպիսի թեմաներ, ինչպիսին էին թմրանյութերի և ալկոհոլի օգտագործման վտանգները, վանդալիզմ, ճանապարհային անվտանգություն, սեռական հավասարություն, սեռական առողջություն, քաղաքացիություն, անօրինական շրջանառության առարկաներ, հավասար հնարավորություններ, ռասիզմ, իրավունքներ և պարտականություններ, և այլն։ Այս առարկան կարող էր դասավանդվել ցանկացած ուսուցչի կողմից՝ անկախ այն հանգամանքից, թե տվյալ ուսուցիչը կաթոլիկ էր, թե ոչ։ 

Այս առարկան համարվում էր վարքագծի առարկայի բաղկացուցիչ մաս։ Այս առումով սույն դպրոցում որոշվեց այս առարկայի մատուցման առանձնահատուկ եղանակ մշակել։ Որոշվեց փոխել առարկայի անունը և այն անվանել «Հովվական խնամք», այն բաղկացած էր լինելու հինգ հիմնական տարրերից՝ անձնական օգնություն, կրթական օգնություն, մասնագիտական օգնություն, անձնական և սոցիալական կրթություն, և դրական դպրոցական նորմերի զարգացում: Անձնական և սոցիալական կրթություն առարկան չէր դասավանդվելու ոչ վարքագծի առարկան դասավանդող, ոչ էլ հովվական խնամք դասավանդող դասատուների։.
Դիմումատուն, ով խնդրո առարկա դեպքերի ժամանակ 53 տարեկան էր, 1990թ.-ից աշխատում էր այնտեղ, սկզբում դասավանդելով համակարգչային դասընթաց, բայց 2000թ.-ից՝ մաթեմատիկա: Մինչև 2004/05 ուս. տարին նա դասավանդել էր անձնական և սոցիալական կրթություն առարկան, բայց դասացուցակի ծանրաբեռնվախության պատճառով այդ ուսումնական տարում հրաժարվեց դրանից: Նա աթեիստ է:
2004թ. սեպտեմբերի 10-ին դիմումատուն դպրոցի իր աղավնու բնում Քահանայական գլխավոր ուսուցչի ժամանակավոր պաշտոնի համար մի գովազդային հայտարարություն գտավ: Նա դիմեց այդ պաշտոնի համար: Նա գիտեր, որ պատասխանողները հավատում էին, որ այդ պաշտոնը նախատեսված է կաթոլիկների համար, բայց նա դիմեց, որպեսզի ստուգեր, թե օրենքը ինչպես էր աշխատում:
Դիմումատուի դիմումի քննության ընթացքը հաջող չէր: Նա անգամ պաշտոնի համար հարցազրույցի չհրավիրվեց: Եթե նա այդ փուլում անհաջողություն ունենար, ապա նա որոշակի արձագանք, կարծիքներ կաստանար, որոնք կօգնեին նրան աշխատանքի հետագա դիմումների ժամանակ: 

Ա և Բ (դիմումատուներ) տեսողության որոշ խնդիրներ ունեցող անձինք են: Նրանք իրարից անկախ Բանկի հետ անձնական հաշվի ծառայությունների վերաբերյալ պայմանագիր կնքեցին, որոնց համաձայն՝ նրանք բանկային քարտեր օգտագործելու իրավունք ունեն: Սակայն Ա-ն և Բ-ն առանց օգնության չեն կարող օգտագործել ATM մեքենաները, քանի որ Բանկի ATM մեքենաների (մեքենաներ) ստեղների վրա Բրայլ նշումներ չկան, այդ մեքենաները բանկային քարտերի օգտագործման համար լսողական ցուցումներ չեն տալիս: Բանկային ծառայությունների համար Ա-ի և Բ-ի կողմից վճարվող տարեկան վճարները հավասար են մյուս հաճախորդների  կողմից վճարվող գումարին: Այնուամենայնիվ, նրանք հնարավորություն չունեն ATM մեքենաներից օգտվել այնպես, ինչպես լավ տեսնող հաճախորդները, և հետևաբար նրանք նույն գումարի դիմաց ստանում են ավելի քիչ ծառայություններ:
2005թ. ապրիլի 11-ին Ա և Բ Բանկի դեմ հայց ներկայացրին՝ պահանջելով դիմումատուների տան մոտ գտնվող ATM մեքենաների օգտագործման կարգի մեջ փոփոխություններ մտցնել: 2005թ. հունիսի 16-ին դիմումը մերժվեց:

2005թ. օգոստոսի 5-ին Ա-ն և Բ-ն քաղաքացիական հայց ներկայացրեցին Մետրոպոլիտեն Դատարան: Նրանք դատարանին խնդրում էին ճանաչել, որ Բանկի կողմից խախվել են իրենց իրավունքները, մասնավորապես հավասար վերաբերմունք ստանալու իրավունքը: Նրանք պատճառաբանոմ էին, որ Բանկը ուղղակի խտրականություն է դրսևորել իրենց նկատմամբ, քանի որ իրենց հաշմանդամության պատճառով իրենք, Բանկի մյուս հաճախորդների համեմատ, ավելի ցածր որակի և ավելի քիչ ծառայություններ են ստանում՝ չնայած այն հանգամանքին, որ վճարում են նույն վճարները: Այն դեպքում, եթե այդ օգնությունը չտրամադրվի, Ա-ն և Բ-ն դատարանից պահանջեցին այնպիսի որոշում կայացնել, որով կվերակազմավորվեն Բանկի ATM մեքենաները և ամբողջ երկրով կբաշխվեին տարածքային համաչափորեն:  
2005թ. հոկտեմբերի 3-ին Բանկը պահանջեց մերժել դիմումատուների քաղաքացիական հայցը: Բանկի կարծիքով՝ դիմումատուների կողմից պահանջվող հավելյալ ծառայությունները կհամարվեն պոզիտիվ խտրականություն, որը կարող է նախատեսվել միայն օրենքով: Հետևաբար, դատարանը չի կարող Բանկի վրա այդպիսի պարտականություններ դնել: Բանկը նաև պնդում էր, որ հաշմանդամների կողմից տարբեր շինություններից օգտվելն ապահովելու նպատակով հարմարություններ ապահովելը առաջին հերթին Կառավարության պարտականություն է, և որ Բանկի ATM մեքենաները “Կառուցված միջավայրի” մասին օրենքի իմաստով “շինություններ” չէին: Այդ պատճառով, նշյալ օրենքի պահանջները Բանկին չէին վերաբերում: Բանկը նաև պնդում էր, որ քանի որ երկու պայմանագրերն էլ դիմումատուների կողմից կնքվել են մինչև «Հավասար վերաբերմունքի մասին» օրենքի ընդունումը, վերջինս կիրառելի չէ խնդրո առարկա իրավահարաբերությունների նկատմամբ: Ավելին, համաձայն «Հավասար վերաբերմունքի մասին» օրենքի՝ այդ մեքենաները չէին ընդգրկվում «ծառայությունների մատուցման և արտադրանքի տրամադրման համար հանրային տարածքներ»-ի շրջանակում:  Բանկը նաև պնդում էր, որ այդ մեքենաների վերահարմարեցումը տեսողական խնդիրներ ունեցող անձանց անվտանգության համար համար ավելի մեծ ռիսկեր կառաջացնի: Նաև այդ հարմարեցումները մեծ ֆինանսների հետ են կապված:
2007թ. մայիսի 14-ին Դատարանը որոշեց, որ Բանկը խախտել է դիմումատուների արժանապատվության և հավասար վերաբերմունք ստանալու իրավունքը: Դատարանը եզրակացրեց, որ Բանկի վարքը հանգեցրել է ուղղակի խտրականության դրսևորման, քանի որ դիմումատուները տեսողական խնդիրների պատճառով չեն կարողացել օգտվել մեքենաների ծռայություններից այն չափով, ինչ մյուս հաճախորդները՝ չնայաց որ վճարել են նույն չափի վճարներ: Դատարանը որոշեց, որ դիմումատուների պահանջած ծառայությունները չեն կարող համարվել պոզիտիվ խտրականություն, և ընդգծեց հավասարության իրավունքի և հավասար հնարավորությունների միջև առկա տարբերությունը: Եթե հավասարության իրավունքը ծառայություն մատուցողների վրա դնում է հավասար վճարների դիմաց հավասար ծառայություններ մատուցելու պարտականություն, ապա դա չի նշանակում, որ այ ծառայությունները նոլոր հաճախորդներին հենց նույնպիսի ձևով պետք է տրամադրվեն: Ավելի շուտ, ծառայությունների մատուցման մեջ տարբերություն է պահանջվում՝ ապահովելու, որ տեսողական խնդիրներ ունեցող հաճախորդները կարողանան ցանկացած ժամանակ ինքնուրույն օգտվելու մեքենանաերից:
2008թ. հունվարի 10-ին Վերաքննիչ Դատարանը առաջին ատյանի դատարանի որոշումից տարբերվող որոշում կայացրեց հետևյալ պատճառներով: Վերաքննիչ դատարանը որոշեց, որ դիմումատուների նկատմամբ դրսևորվել է ոչ թե ուղղակի, այլ անուղղակի խտրականություն: Վերաքննիչ Դատարանը նաև եզրակացրեց, որ զուտ այն փաստը, որ դիմումատուները զգում էին կամ կարող էին զգալ հասարակության կողմից օգնության կարիք, չէր խախտում նրանց արժանապատվության իրավունքը, և որ  հետևաբար դա կարելի համարել որպես դիմումատուների՝ որպես մարդկային արարածների նկատմամբ նվաստացուցիչ վերաբերմունք: Դատարանը նաև ոսահմանեց, որ Բանկը ազատ է պայմանագրեր կնքելու, և որ այդ ազատությունը պետք է հարգվի ինչպես պայմանագիրը կազմելիս, այնպես էլ այն փոփոխելիս: Այսպիսով, Դատարանը չի կարող պայմանագրի կողմերից որևէ մեկի պահանջով միջամտել երկար ժամանակ գոյություն ունեցող պայմանագրային հարաբերություններին և Բանկին պարտավորեցնել իրականացնելու գործողություններ, որոնք նախատեսված չէին պայմանագրով: Դատարանը նաև ընդունեց Բանկի այն պնդումը, որ անձնական անվտանգության ապահովման անհրաժեշտությունը հաշվի առնելով՝ վերահարմարեցումներ կատարելը չէին երաշխավորի, որ դիմումատուները կարող են  մեքենաներից ինքնուրույն օգտվել: Վերջապես, Վերաքննիչ դատարանը գտավ, որ դիմումատուները իրավունք չունեին պահանջելու փոփոխություններ մտցնել Բանկի բոլոր ATM մեքենաներում: Այն որոշեց, որ այդպիսի պահանջը արդարացված չէ սեփական բնակավայրի ընտրության ազատության սահմանադրական սկզբունքի տեսանկյունից:  Վերաքննիչ դատարանը եզրակացրեց, որ Բանկը ազատվում է Հավասար վերաբերմունքի մասին օրենքի պահանջների հանաձայն այդպիսի հավասար վերաբերմունք ցուցաբերելու պարտականությունից:

Ալաբամայում սևամորթները տասնամյակներով և դարերով առանձնացվում էին: Հասարակական և օրենսդրական փոփոխությունների արդյունքում նրանց դրույունը սկսեց բարելավվել, սակայն նրանք որոշակի անբարենպաստ պայմաններում են, և չնայած սեգրեգացիան այլևս պաշտոնական չէ, հասարակության մեջ դեռ էական բաժանումներ են առկա:
Այդպիսի իրավիճակի պայմաններում կան մի քանի համալսարաններ, որոնք հաճախում են միայն սևամորթներ: Համալսարանի ղեկավարությանը խրախուսվում էր կրթաթոշակային ծրագրեր իրականացնել, որոնց շնորհիվ տարեկան ավելի քան միլիոն դոլլար կտրամադրվեր սպիտակամորթ ուսանողներին՝ այսպիսով խրախուսելով ռասսաների միջև շփումը:

Չորս սևամոթ ուսանողներ դիմեցին կրթաթոշակ ստանալու համար և մերժվեցին: Նրանք բողոքում են, որ սպիտակամորթ ուսանողների նկատմամբ պոզիտիվ գործողությունների մասին խոսք լինել չի կարողՙ հաշվի առնելով Ալաբամայի հասարակության մեջ սևամորթների առկա անբարենպաստ վիճակը, և այսպիսով պնդում էին, որ սպիտակամորթներին կրթաթոշակներ տրամադրելը կհամարվի խտրականություն:

